| ಗೋವಿಂದರಾಜು ಚಿನ್ನಕುರ್ಚಿ ಬೆಂಗಳೂರು
ನಿಮ್ಮ ವಾಟ್ಸ್​ಆಪ್​ಗೆ ಬ್ಯಾಂಕಿನಿಂದ ರಿವಾರ್ಡ್ಸ್ ಪಾಯಿಂಟ್ಸ್ ಅಥವಾ ಬೆಸ್ಕಾಂ, ನೀರಿನ ಬಿಲ್ ಪಾವತಿಗೆ ಇಲ್ಲಿ ಕ್ಲಿಕ್ ಮಾಡುವಂತೆ ಆಂಡ್ರೇಡ್ ಪ್ಯಾಕೇಜ್ ಕಿಟ್ (ಎಪಿಕೆ) ಫೈಲ್ ಬಂದರೆ ಎಚ್ಚರವಾಗಿರಿ! ನೀವೇನಾದರೂ ಮೈಮರೆತು ಕ್ಲಿಕ್ ಮಾಡಿದರೆ ಬ್ಯಾಂಕ್ ಖಾತೆಗೆ ಕನ್ನ ಗ್ಯಾರಂಟಿ. ಇತ್ತೀಚೆಗೆ ಇಂತಹದೊಂದು ಎಪಿಕೆ ಫೈಲ್​ಗಳು ವಾಟ್ಸ್ ಆಪ್ ಗ್ರೂಪ್, ವೈಯಕ್ತಿವಾಗಿಯೂ ಬರಲು ಆರಂಭಿಸಿವೆ. ಇದು ಸೈಬರ್ ಕ್ರೖೆಂ ಖದೀಮರ ಕೃತ್ಯ ಎಂಬುದು ದೃಢವಾಗಿದೆ.
ಸಾಮಾನ್ಯವಾಗಿ ಎಸ್​ಬಿಐ, ಕೆನರಾ, ಯೂನಿಯನ್ ಬ್ಯಾಂಕ್ ಆಫ್ ಇಂಡಿಯಾ ಸೇರಿ ರಾಷ್ಟ್ರೀಕೃತ ಬ್ಯಾಂಕ್​ಗಳ ಹೆಸರಿನ ಲೋಗೋವನ್ನು ಡಿಪಿಗೆ ಇಟ್ಟುಕೊಂಡು ಫೈಲ್​ಗಳನ್ನು ಫಾರ್ವಡ್ ಮಾಡುತ್ತಾರೆ. ಅದರಲ್ಲಿ ಬ್ಯಾಂಕ್ ವ್ಯವಹಾರದಿಂದ ನಿಮಗೆ ರಿವಾರ್ಡ್ ಪಾಯಿಂಟ್ಸ್ ಬಂದಿದೆ, ಸ್ವೀಕರಿಸಲು ಈ ಫೈಲ್ ಡೌನ್​ಲೋಡ್ ಮಾಡಿಕೊಳ್ಳುವಂತೆ ಸಲಹೆ ನೀಡುತ್ತಾರೆ. ಇದಲ್ಲದೆ, ವಿದ್ಯುತ್, ನೀರಿನ ಬಿಲ್, ಆಸ್ತಿ ತೆರಿಗೆ ಸೇರಿ ಸರ್ಕಾರಕ್ಕೆ ಪಾವತಿಸಬೇಕಾದ ಶುಲ್ಕ ವಸೂಲಿ ರೂಪದಲ್ಲಿ ಎಪಿಕೆ ಫೈಲ್ ಸೃಷ್ಟಿಸುತ್ತಾರೆ. ಅದರಲ್ಲಿಯೂ ಫೈಲ್​ಗಳನ್ನು ವಾಟ್ಸ್​ಆಪ್ ಗ್ರೂಪ್​ಗೆ ಸೆಂಡ್ ಮಾಡಿ ಫೈನ್ ಡೌನ್​ಲೋಡ್​ಗೆ ಸೂಚಿಸುತ್ತಾರೆ. ಈ ಸಂದೇಶ ನಂಬಿ ಎಪಿಕೆ ಫೈಲ್​ಗಳನ್ನು ಡೌನ್​ಲೋಡ್ ಮಾಡಿಕೊಂಡರೆ ಮೊದಲ ಹಂತದಲ್ಲಿ ಬ್ಯಾಂಕ್ ಖಾತೆ ವಿವರ ಕೇಳಲಿದೆ. ಮಾಹಿತಿ ಭರ್ತಿ ಮಾಡಿದರೆ ಖಾತೆ ಹ್ಯಾಕ್ ಮಾಡಿ ಹಣ ವರ್ಗಾವಣೆ ಮಾಡಿಕೊಳ್ಳುತ್ತಾರೆ.
ಕೆಲವೊಂದು ಸಮಯದಲ್ಲಿ ಎಪಿಕೆ ಫೈಲ್ ಡೌನ್​ಲೋಡ್ ಮಾಡಿಕೊಂಡ ಕೂಡಲೇ ಮೊಬೈಲ್ ಹ್ಯಾಕ್ ಆಗುವ ಸಾಧ್ಯತೆಗಳಿವೆ. ಆಗ ಮೊಬೈಲ್ ಕಂಟ್ರೋಲ್ ಪೂರ್ಣ ಸೈಬರ್ ಕಳ್ಳರಿಗೆ ಲಭ್ಯವಾಗಿ ಅದರಲ್ಲಿನ ಡೇಟಾ ಕಳವು ಮಾಡುವ ಸಾಧ್ಯತೆಗಳೂ ಇರಲಿದೆ. ಇದಲ್ಲದೆ, ಬ್ಯಾಂಕ್ ಖಾತೆ ಅಥವಾ ವ್ಯಾಲೆಟ್​ಗೆ ಮೊಬೈಲ್ ನಂಬರ್ ಲಿಂಕ್ ಆಗಿದ್ದರೆ ಸ್ವಯಂಚಾಲಿತವಾಗಿ ಖಾತೆಯಲ್ಲಿನ ಹಣ ಕಳ್ಳರ ಪಾಲಾಗುತ್ತದೆ. ಆದ್ದರಿಂದ ಎಪಿಕೆ ಅಪ್ಲೀಕೇಷನ್ ಮತ್ತು ಫೈಲ್​ಗಳು ಬಂದರೆ ಬಳಸದಂತೆ ಸೈಬರ್ ಕ್ರೖೆಂ ಪೊಲೀಸರು ಸಲಹೆ ನೀಡಿದ್ದಾರೆ.
ಗ್ರೂಪ್ ಹ್ಯಾಕ್: ವಾಟ್ಸ್​ಆಪ್ ಮತ್ತು ಟೆಲಿಗ್ರಾಮ್ ಗ್ರೂಪ್​ಗಳಿಗೂ ಎಪಿಕೆ ಫೈಲ್​ಗಳು ಬರುತ್ತಿವೆ. ಗ್ರೂಪ್​ನಲ್ಲಿರುವ ವ್ಯಕ್ತಿಯ ಮೊಬೈಲ್ ಹ್ಯಾಕ್ ಮಾಡಿ ಆತನ ಹೆಸರಿನಲ್ಲಿ ಫೈಲ್​ಗಳನ್ನು ಸೆಂಡ್ ಮಾಡುತ್ತಾರೆ. ಆಗ ಡಿಪಿ ಲೋಗೋ ಬಳಕೆ ಮಾಡಿರುತ್ತಾರೆ. ಮೊಬೈಲ್ ನಂಬರ್ ಸೇಮ್ ಇರಲಿದ್ದು, ನೈಜ ವ್ಯಕ್ತಿಗೆ ಬಳಕೆ ಮಾಡಲು ಸಾಧ್ಯವಾಗುವುದಿಲ್ಲ. ಹ್ಯಾಕರ್ಸ್ ಗೆ ಮಾತ್ರ ಅವಕಾಶ ಇರಲಿದೆ. ಗ್ರೂಪ್ ಸದಸ್ಯನೇ ಕಳುಹಿಸಿರುವ ಅಪ್ಲಿಕೇಷನ್ ಅಥವಾ ಫೈಲ್ ಎಂದು ನಂಬಿ ಮೋಸಕ್ಕೆ ಒಳಗಾಗುವ ಸಾಧ್ಯತೆಗಳೂ ಹೆಚ್ಚಾಗಿರುತ್ತವೆ. ಇಂತಹ ಸಂದರ್ಭದಲ್ಲಿ ಸಹ ಸದಸ್ಯರು ಡಿಲೀಟ್ ಮಾಡಿ ಅರಿವು ಮೂಡಿಸುವುದು ಉತ್ತಮ ಎಂದು ಪೊಲೀಸ್ ಅಧಿಕಾರಿಗಳು ತಿಳಿಸಿದ್ದಾರೆ.
ಏನಿದು ಎಪಿಕೆ: ಆಂಡ್ರೇಡ್ ಪ್ಯಾಕೇಜ್ ಕಿಟ್ (ಎಪಿಕೆ). ಆಪರೇಟಿಂಗ್ ಸಿಸ್ಟಮ್ ಆಪ್, ಅಪ್ಲಿಕೇಷನ್ ರವಾನೆ ಮತ್ತು ಇನ್​ಸ್ಟಾಲ್ ಮಾಡುವ ಸಾಧನವಾಗಿದೆ. ಅಪ್ಲಿಕೇಷನ್ ರನ್ ಮಾಡಲು ಮತ್ತು ಇನ್​ಸ್ಟಾಲ್ ಮಾಡುವ ಡೇಟಾವನ್ನು ಇದರಲ್ಲಿ ರವಾನೆ ಮಾಡುತ್ತಾರೆ. ಅದನ್ನು ನಮ್ಮ ಮೊಬೈಲ್ ಅಥವಾ ಲ್ಯಾಪ್​ಟಾಪ್​ನಲ್ಲಿ ರನ್ ಮಾಡಿದಾಗ ಹ್ಯಾಕ್ ಆಗಲಿದೆ.
ಖಾಸಗಿ ಡೇಟಾಗೂ ಅಪಾಯ:ಸೈಬರ್ ಕಳ್ಳರು ಕಳುಹಿಸುವ ಎಪಿಕೆ ಫೈಲ್​ಗಳು ಮತ್ತು ಅಪ್ಲಿಕೇಷನ್​ಗಳನ್ನು ಡೌನ್​ಲೋಡ್ ಮಾಡಿಕೊಂಡಾಗ ಮೊಬೈಲ್ ಅಥವಾ ಲ್ಯಾಪ್​ಟಾಪ್​ಗಳು ಸಂಪೂರ್ಣ ಹ್ಯಾಕ್ ಆಗುವ ಸಾಧ್ಯತೆಗಳಿವೆ. ನಿಮಗೆ ಗೊತ್ತಿಲ್ಲದೆ ಮೊಬೈಲ್​ನಲ್ಲಿರುವ ಖಾಸಗಿ ದತ್ತಾಂಶಗಳನ್ನು ಕದ್ದು ದುರ್ಬಳಕ್ಕೆ ಮಾಡಿಕೊಳ್ಳಲಿದ್ದಾರೆ. ಖಾಸಗಿ ಫೋಟೋ, ವಿಡಿಯೋ, ಬ್ಯಾಂಕ್ ಖಾತೆ ವಿವರ, ಕಂಪನಿ ಡೇಟಾ, ಸಾಫ್ಟ್​ವೇರ್ ಸೇರಿ ಯಾವುದೇ ದತ್ತಾಂಶವೂ ಆಗಬಹುದು ಎಂದು ಸೈಬರ್ ತಜ್ಞರು ಎಚ್ಚರಿಕೆ ನೀಡಿದ್ದಾರೆ.
ಸಿದ್ದರಾಮಯ್ಯ ಭೇಟಿ ಮಾಡಿ ಧೈರ್ಯ ಹೇಳಿದ್ದೇನೆ: ಸಿಎಂ ಇಬ್ರಾಹಿಂ‌

ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
ಅನೇಕ ಜನರು ತಮ್ಮ ಭವಿಷ್ಯವನ್ನು ತಿಳಿದುಕೊಳ್ಳಲು ತುಂಬಾ ಆಸಕ್ತಿ ಹೊಂದಿರುತ್ತಾರೆ. ಮುಂದಿನ ದಿನಗಳಲ್ಲಿ ನಮ್ಮ ಜೀವನದಲ್ಲಿ…
Sign in to your account
Please enter an answer in digits:two × two =
Remember me
